# Атанас Михайлов (футболист)

### от Уикипедия, свободната енциклопедия

Атанас Михайлов български футболист
Роден: | 5 юли 1949 София, България
Починал: | 1 октомври 2006 София, България

Атанас Михайлов (по прякор Начко) е бивш български футболист, нападател. Дебютира за представителния отбор на "Локомотив (София)" на 15-годишна възраст. Играл е за "Локомотив (София)" (1964/пр.-1968, 1971-1981), ЖСК Славия (1969-1971) и Неа Саламина (Кипър) (1981-1982). Има 348 мача и 148 гола в "А" група (301 мача и 136 гола за Локомотив и 47 мача с 12 гола за Славия). Двукратен шампион на България през 1964 и 1978 г. с Локомотив. Има 45 мача и 23 гола за "А" националния отбор (1967-1979), 2 мача с 1 гол за "Б" националния, 46 мача с 31 гола за младежкия национален отбор, за който е рекордьор по отбелязани голове и 3 мача с 1 гол за юношеския национален отбор. Участва на СП-1974 в Германия (в 3 мача). Сребърен олимпийски медалист от Мексико-1968, четвъртфиналист в турнира за купата на УЕФА 1978/79, двукратен финалист в турнира за купата на страната (1975, 1977). "Футболист № 1 на България" за 1979 г. В евротурнирите има 21 мача и 9 гола (8 мача с 1 гол за Локомотив в КЕШ, 2 мача с 1 гол за Локомотив в КНК и 6 мача с 6 гола и 5 мача с 1 гол за ЖСК Славия в турнира за купата на УЕФА). Незабравими остават мачовете с Монако през 1979/80 г., когато той отбелязва 5 гола в двата мача (4:2, 1:2) и получава прякора "Моначко". Силен физически, бърз и резултатен нападател. Изключителен техник с несравним поглед върху играта и спортсменско поведение на терена. Майстор на паса, головия удар, свободни удари и голове направо от ъглов удар. Дългогодишен лидер на "железничарите". Приключва кариерата си в "Неа Саламина" (Кипър), впоследствие треньор и селекционер в любимия "Локомотив".

Взето от „http://bg.wikipedia.org../../../%D0%B0/%D1%82/%D0%B0/%D0%90%D1%82%D0%B0%D0%BD%D0%B0%D1%81_%D0%9C%D0%B8%D1%85%D0%B0%D0%B9%D0%BB%D0%BE%D0%B2_%28%D1%84%D1%83%D1%82%D0%B1%D0%BE%D0%BB%D0%B8%D1%81%D1%82%29_59c0.html“.

Категория: Български футболисти

##### Views

- Статия
- Беседа
- Текуща версия

##### Търсене